7.

REIKALAVIMAI 7.1. Parengtos eksploatuoti transporto priemonės masės ir jos pasiskirstymo ašims matavimas Parengtos eksploatuoti transporto priemonės masė ir jos pasiskirstymas ašims matuojama su pagal 3.3 punktą pateikta transporto priemone, kuri stovi vietoje ir jos ratai nustatyti tiesiai į priekį. Kai išmatuotos masės nuo gamintojo nurodytų atitinkamų techninių vieno tipo konfigūracijų masių skiriasi ne daugiau kaip 3 % arba ne daugiau kaip 5 %, jeigu tai yra 3,5 t neviršijanti N1, O1, O2 arba M2 kategorijos transporto priemonė, gamintojo nurodytos parengtų eksploatuoti transporto priemonių masės ir jų pasiskirstymas ašims yra naudojami toliau nurodytiems reikalavimams. Kitais atvejais išmatuotos masės turi būti naudojamos, ir techninės priežiūros centrai tada, jeigu reikia, gali atlikti papildomus kitų, o ne pateiktų pagal 3.3 punktą, transporto priemonių matavimus. ▼M2 7.2. Matmenų matavimas Bendras ilgis, plotis ir aukštis matuojami remiantis 2 skirsnio 4 straipsnio nuostatomis dėl 3 skirsnio 3 straipsnyje nustatyta tvarka užregistruotos (-ų), gerai veikiančios (-ių) transporto priemonės (-ių). Jeigu nustatyti matmenys daugiau nei 1 % skiriasi nuo gamintojo pateiktų tipo atitinkamų techninių konfigūracijų, nustatyti matmenys naudojami toliau pateikiamuose reikalavimuose, ir tada techninė tarnyba gali, jeigu būtina, papildomai išmatuoti kitas, 3 skirsnio 3 straipsnyje nustatyta tvarka neužregistruotas transporto priemones. Tačiau negalima viršyti Direktyvos 96/53/EB I priede nurodytų ribinių verčių. ▼B 7.3. Didžiausi leistini transporto priemonių matmenys 7.3.1. Didžiausias ilgis 7.3.1.1. Motorinės transporto priemonės: pagal Direktyvos 96/53/EB I priedo 1.1 skirsnį. 7.3.1.2. Priekabos (išskyrus puspriekabę): pagal Direktyvos 96/53/EB I priedo 1.1 skirsnį. 7.3.1.3. Miesto arba tolimojo susisiekimo sujungtojo autobuso: pagal Direktyvos 96/53/EB I priedo 1.1 skirsnį. 7.3.1.4. Puspriekabė: 7.3.1.4.1 punkte nurodytas atstumas yra matuojamas neatsižvelgiant į 2.4.1 punkte išvardytus įtaisus ir 7.3.1.4.2 punkte nurodytas atstumas turi būti išmatuotas be jokių išlygų. 7.3.1.4.1 Atstumas tarp balniniame vilkiko įtaise suspaudžiamo piršto rutuline galvute ašies ir puspriekabės galo, išmatuotas išilginėje transporto priemonės ašyje horizontaliai, neturi viršyti Direktyvos 96/53/EB I priedo 1.6 skirsnyje nustatytos ribos. 7.3.1.4.2 Atstumas tarp balniniame piršto rutuline galvute, suspaudžiamo vilkiko įtaise, ašies ir bet kurio priešakinio puspriekabės priekio taško, išmatuotas horizontaliai, neturi būti didesnis kaip 2,04 m, kaip nurodyta Direktyvos 96/53/EB I priedo 4.4 skirsnyje. 7.3.2. Didžiausias plotis 7.3.2.1. Kiekvienos transporto priemonės: pagal Direktyvos 96/53/EB I priedo 1.2 skirsnį. 7.3.2.2. N ir O kategorijų transporto priemonių, skirtų pervežti krovinius reguliuojamoje temperatūroje, sumontuoti neišardomai arba nuimami antstatai, kurių šoninių sienų storis, įskaitant izoliaciją, yra didesnis kaip 45 mm: pagal Direktyvos 96/53/EB I priedo 1.2 skirsnį. 7.3.3. Didžiausias aukštis 7.3.3.1. Kiekviena transporto priemonė: pagal Direktyvos 96/53/EB I priedo 1.3 skirsnį. 7.4. Masės pasiskirstymo apskaičiavimai 7.4.1. Apskaičiavimo tvarka 7.4.1.1. Kad būtų galima atlikti toliau išdėstytus masės pasiskirstymo apskaičiavimus, už patikrinimus atsakingam techninės priežiūros centrui gamintojas turi pateikti informaciją (surašytą į lentelę arba kokia kita forma), būtiną identifikuoti transporto priemonės tipo, apibrėžto šios direktyvos II priede išdėstytų punktų bet kokiu galimų verčių rinkiniu, kiekvienos techninės konfigūracijos – atitinkamą didžiausią techniškai leistiną pakrautos transporto priemonės masę, didžiausias techniškai leistinas ašims ir jų grupėms tenkančias mases, didžiausią techniškai leistiną velkamąją masę ir didžiausią techniškai leistiną pakrauto junginio masę. 7.4.1.2. Siekiant įsitikinti, kad čia paminėtų tipo techninių charakteristikų reikalavimų yra laikomasi, turi būti atlikti tinkami apskaičiavimai. Šiuo tikslu galima atlikti tik blogiausių atvejų apskaičiavimus. 7.4.1.3. Šiuose reikalavimuose ženklai M, mj, μj, TM ir MC atitinkamai žymi šiuos parametrus, kurie turi atitikti 7.4 punkto reikalavimus: M = didžiausia techniškai leistina pakrautos transporto priemonės masė, mi = didžiausia techniškai leistina ašiai tenkanti masė, pažymėta „i“, kur „i“ gali būti arba 1, arba bendras transporto priemonės ašių skaičius, μj = didžiausia techniškai leistina iš vienos ašies sudarytai grupei arba ašių grupei tenkanti masė, pažymėta „j“, kur „j“ gali būti arba 1, arba bendras iš vienos ašies sudarytų grupių skaičius ir ašių grupė. TM = didžiausia techniškai leistina velkamoji masė ir MC = didžiausia techniškai leistina pakrauto junginio masė. 7.4.1.4. Kai ženklu „i“ žymima iš vienos ašies sudaryta grupė, o „j“ – ašių grupė, tada mI = μI pagal apibrėžimą. 7.4.1.5. Transporto priemonių, kuriose sumontuotos keičiamos apkrovos ašys, čia paminėti apskaičiavimai turi būti atlikti, kai ašies pakabos apkrova atitinka įprastą darbinę jos apkrovą. Transporto priemonių, kuriose sumontuotos pakeliamosios ašys, čia paminėti skaičiavimai atliekami nuleidus ašis. 7.4.1.6. Gamintojas turi nurodyti ašių grupei tenkančios bendros apkrovos pasiskirstymo tarp ašių taisykles (pavyzdžiui, nurodydamas pasiskirstymo formulę arba pateikdamas pasiskirstymo diagramas). 7.4.1.7. Puspriekabių ir priekabų, kurių ašis (-ys) sutampa su jos sunkio centru, atliekant čia paminėtus skaičiavimus sukabinimo taškas – tai ženklu „O“ pažymėta ašis, o atitinkamos masės mo ir μo pagal konvenciją yra apibrėžtos kaip didžiausia techniškai leistina masė priekabos sukabinimo taške. 7.4.2. N ir O kategorijų transporto priemonių, išskyrus gyvenamąsias priekabas, reikalavimai 7.4.2.1. Masių mi suma neturi būti mažesnė už M masę. 7.4.2.2. Kiekvienos ašių grupės, pažymėtos „j“, ašims tenkančių masių mi suma neturi būti mažesnė už masę μi. Be to, kiekviena iš masių mi neturi būti mažesnė už μi dalį, tenkančią ašiai „i“, nustatytą pagal tai ašių grupei tenkančios masės pasiskirstymo dėsnius. 7.4.2.3. Masių μI suma neturi būti mažesnė už M masę. 7.4.2.4. Parengtos eksploatuoti transporto priemonės masė, prie jos pridėjus 75 kg ir padauginus ją iš keleivių skaičiaus bei pridėjus didžiausią techniškai leistiną masę sukabinimo taške, neturi būti didesnė už M masę. 7.4.2.5. ▼M2 Kai transporto priemonė pakrauta M kategorijoje nurodyta mase bet kurioje iš 7 skirsnio 4 straipsnio 2 dalies 5 pastraipos 1 punkte ir 7 skirsnio 4 straipsnio 2 dalies 5 pastraipos 2 punkte nurodytų situacijų, masė, atitinkanti „i“ ašiai tenkančią apkrovą neturi viršyti šiai ašiai tenkančios masės Mi, o masė, atitinkanti vienai šiai arba ašių grupei „j“ tenkančią apkrovą, neturi viršyti masės μj. 7.4.2.5.1. Vienodas masės paskirstymas – tai gerai veikianti M kategorijos mase pakrauta transporto priemonė, kurioje 75 kg tenka kiekvienai keleivio vietai, naudingoji apkrova vienodai paskirstyta prekių pervežimui skirtame plote. 7.4.2.5.2. Jeigu masė paskirstoma netolygiai (nevientisa apkrova), gamintojas turi nurodyti kraštutines leistinas galimas padėtis nuo naudingosios apkrovos ir (arba) kėbulo, ir (arba) įrangos, arba vidinių detalių svorio centro (pavyzdžiui, nuo 0,50 m iki 1,30 m į priekį nuo pirmosios galinės ašies), gerai veikiančioje transporto priemonėje, kurioje 75 kg tenka kiekvienai keleivio vietai ir kuri pakrauta M kategorijos mase. ▼M2 ————— ▼B 7.4.2.6. Kai N kategorijos pakrautos transporto priemonės masė yra M ir jos galinei ašiai (pažymėtai „n“) arba galinių ašių grupei (pažymėtai „q“) tenka transporto priemonės masė mn arba μq, vairuojamajai (-osioms) ašiai (-ims) tenkanti masė neturi būti mažesnė kaip 20 % M masės. 7.4.2.7. MC neturi būti didesnė už M + TM. 7.4.3. Miesto ir tolimojo susisiekimo autobusų reikalavimai 7.4.3.1. Taikomi 7.4.2.1–7.4.2.3 ir 7.4.2.7 punktų reikalavimai. ▼M2 7.4.3.2. Gerai veikiančios transporto priemonės masė, Q masė, padauginta iš sėdinčių ir stovinčių keleivių skaičiaus, WP, B ir BX masės, kaip 7 skirsnio 4 straipsnio 3 dalies 3 pastraipos 1 punkte, ir techniškai leistina didžiausia sujungimo masė, jei sujungimas įtaisytas gamintojo, – visos kartu neviršija masės M. ▼B 7.4.3.3. Kai nustatytų reikalavimų neatitinkanti transporto priemonė pagal 7.4.2.5.1.2 punktą kraunama tol, kol jos masė pasidaro M, arba, kai parengta eksploatuoti užbaigta arba užbaigta ir nustatytus reikalavimus atitinkanti transporto priemonė, yra pakraunama pagal 7.4.3.3.1 punktą, kiekvienos ašies apkrovą atitinkanti masė neturi būti didesnė už kiekvienai ašiai tenkančią masę mi, o kiekvienos iš vienos ašies sudarytos grupės arba ašių grupės apkrovą atitinkanti masė neturi būti didesnė už tai ašių grupei tenkančią masę μi. Be to, varančiosios ašies apkrovą atitinkanti masė arba varančiųjų ašių apkrovų sumą atitinkančių masių suma turi būti bent 25 % M. ▼M2 7.4.3.3.1. Gerai veikianti transporto priemonės yra pakrauta: mase, atitinkančia sėdinčių keleivių skaičių P, sudarantį masę Q; mase, atitinkančia stovinčių keleivių skaičių SP, sudarantį masę Q, tolygiai paskirstytą stovintiems keleiviams skirtame plote S1; tam tikrais atvejais mase WP, tolygiai apskirstyta kiekviename, asmens su negalia vežimėliui skirtame plote; B (kg) lygia mase, tolygiai paskirstyta bagažo skyriuose; BX (kg) lygia mase, tolygiai paskirstyta plote ant stogo, kuris pritaikytas bagažo gabenimui, kur: P – sėdimų vietų skaičius. S1 – stovintiems keleiviams skirtas plotas. III arba B klasių transporto priemonėse S1 = 0. Gamintojo nurodyta SP neturi viršyti S1/Ssp vertės, kur Ssp yra įprastinis, vienam stovinčiam keleiviui skiriamas plotas, nurodytas toliau esančioje lentelėje. WP (kg) yra asmenų su negalia vežimėliams skirtų vietų skaičius padaugintas iš 250 kg, t. y. vežimėlio ir jo vartotojo masės. Gamintojo nurodyta B (kg) skaitmeninė vertė turi būti ne mažesnė nei 100 × V. Tai apima bagažo skyrius arba regztis bagažui, kurios gali būti pritvirtintos transporto priemonės išorėje. V yra bendra bagažo skyrių apimtis kubiniais metrais. Patvirtinant I arba A klasės transporto priemonę, neatsižvelgiama į tik iš transporto priemonės išlipus prieinamų bagažo skyrių apimtį. Gamintojo nurodyta BX skaitmeninė vertė neturi būti mažesnė nei 75 kg/m2. Dviaukštės transporto priemonės nėra pritaikytos gabenti bagažą ant stogo, todėl dviaukščių transporto priemonių BX yra nulinis. Q ir S sp vertės nurodytos šioje lentelėje:



Transporto priemonės klasė Vieno keleivio masė Q (kg) Įprastinis, vienam stovinčiam keleiviui skiriamas plotas Ssp (m2/keleivis) I ir A klasės 68 0,125 II klasė 71 (1) 0,15 III ir B klasės 71 (1) Nėra (1) Įskaitant 3 kg rankinio bagažo. ▼M2 7.4.3.3.2. Kai transporto priemonėje yra skirtingo tipo vietos keleiviams, stovintiems keleiviams skirtas plotas ir (arba) asmenų su negalia vežimėliams pritaikytas plotas (S1), 7 skirsnio 4 straipsnio 3 dalies 2 pastraipos ir 7 skirsnio 4 straipsnio 3 dalies 3 pastraipos reikalavimai nustatomi atsižvelgiant į kiekvieną tolesnę sąlygą, kai ji taikoma. 7.4.3.3.2.1. Kai užimtos visos galimos sėdimos vietos, užimamas likęs, stovintiems keleiviams skirtas plotas (iki gamintojo nurodytos, stovinčių keleivių skaičiui taikomos ribos, jei ji pasiekiama) ir, jei lieka vietos, asmenų su negalia vežimėliams skirtos vietos. 7.4.3.3.2.2. Kai užimtos visos galimos stovintiems keleiviams skirtos vietos (iki gamintojo nurodytos, stovinčių keleivių skaičiui taikomos ribos), užimamos likusios, sėdintiems keleiviams skirtos vietos ir, jeigu lieka vietos, asmenų su negalia vežimėliams skirtos vietos. 7.4.3.3.2.3. Kai užimtos visos galimos asmenų su negalia vežimėliams skirtos vietos, užimamas likęs, stovintiems keleiviams skirtas plotas (iki gamintojo nurodytos, stovinčių keleivių skaičiui taikomos ribos, jei ji pasiekiama), o po to likusios vietos. ▼M2 7.4.3.4. Kai transporto priemonė gerai veikia arba yra pakrauta kaip nurodyta 7 skirsnio 4 straipsnio 3 dalies 3 pastraipos 1 punkte, masė, atitinkanti priekinei ašiai arba ašių grupei tenkančią apkrovą, neturi būti mažesnė nei gerai veikiančios transporto priemonės masės procentinis dydis arba techniškai leistinos maksimalios apkrovimo masės „M“ procentinis dydis, nurodytas šioje lentelėje:



I ir A klasės II klasė III ir B klasės Standusis Lankstinis Standusis Lankstinis Standusis Lankstinis 20 20 25 (1) 20 25 (1) 20 (1) II ir III klasės trijų ašių transporto priemonėms, turinčioms dvi valdomas ašis, taikomas 20 % mažesnis dydis. ▼M2 7.4.3.5. Kai transporto priemonė turi būti patvirtinta esanti daugiau nei vienos klasės, kiekvienai klasei taikomos 7 skirsnio 4 straipsnio 3 dalies 2 pastraipa ir 7 skirsnio 4 straipsnio 3 dalies 3 pastraipa. ▼M2 7.4.4. Reikalavimai namelių tipo autopriekaboms ▼B Taikomi 7.4.2.1–7.4.2.4 ir 7.4.2.7 punktų reikalavimai. Be to, kai į nustatytų reikalavimų neatitinkančią transporto priemonę pagal 7.4.2.5.1.2 punkte aprašytas sąlygas kraunamas krovinys, kol jos masė pasidaro lygi masei M, arba, kai į užbaigtą arba užbaigtą ir nustatytus reikalavimus atitinkančią transporto priemonę pagal Tarybos Direktyvos 92/21/EEB ( 10 ) II priedo priedėlį kraunamas krovinys, kol jos masė pasidaro lygi masei M, kiekvienos ašies apkrovą atitinkanti masė turi būti ne didesnė už šiai ašiai tenkančią masę mi, o kiekvienos iš vienos ašies sudarytos grupės arba ašių grupės apkrovą atitinkanti masė turi būti ne didesnė už šiai ašių grupei tenkančią masę μi. Be to, varančiosios ašies apkrovą atitinkanti masė arba varančiųjų ašių apkrovas atitinkančių masių suma turi būti bent 25 % M. 7.5. Reikalavimai, kurių laikymąsi būtina patikrinti, kad transporto priemonę būtų galima laikyti visureige (Direktyvos 70/156/EEB II priedo 4 skirsnis) 7.5.1. Techninės priežiūros centras turi patikrinti, ar užbaigta arba užbaigta ir nustatytus reikalavimus atitinkanti transporto priemonė ar puspriekabių vilkikas be puspriekabės sukabintuvo turi būti laikoma visureige transporto priemone pagal Direktyvos 70/156/EEB II priede nustatytus reikalavimus. 7.5.2. Kitų nustatytų reikalavimų neatitinkančių transporto priemonių pirmiau minėtas patikrinimas atliekamas tik gamintojo prašymu. 7.6. Manevringumas 7.6.1. Kiekviena transporto priemonė ir puspriekabė, neišvažiuodama iš ploto, apibrėžto dviem koncentriniais apskritimais, kurių išorinio apskritimo spindulys yra 12,50 m ir vidinio – 5,30 m, į bet kurią pusę turi visiškai apsisukti 360° taip, kad joks atokiausias transporto priemonės taškas (išskyrus 2.4.2 punkte nustatytas kyšančias į transporto priemonės plotį įeinančias dalis) neatsidurtų už apskritimų krašto. ▼M2 Kalbant apie motorines transporto priemones ir puspriekabes su ašies pakeliamaisiais įrenginiais (žr. 2 skirsnio 14 straipsnį), šis reikalavimas taip pat taikomas esant pakeltai (-oms) įtraukiamai (-oms) ašiai (-ims) arba neapkrautai (-oms) kraunamai (-oms) ašiai (-ims). Pagalbinėms paleidimo priemonėms kaip įtraukiamos ašys, kurios atitinka IV priedo 3 skirsnio 5 straipsnio reikalavimus, šis reikalavimas netaikomas. ▼B Ar laikomasi pirmiau minėtų reikalavimų, turi būti patikrinta taip: 7.6.1.1. Motorinės transporto priemonės Nuo transporto priemonės vidurio tolimiausias priekinis jos taškas turi brėžti su išorinio apskritimo kraštu sutampančią liniją (žr. A brėžinį). 7.6.1.2. Puspriekabės Puspriekabė laikoma atitinkančia 7.6.1 punkto reikalavimus, jeigu jos bazė ne didesnė už L – puspriekabės plotis, šiame skirsnyje bazė – tai puspriekabės sukabintuvo šerdeso atstumas iki vidurinės nevairuojamojo vežimėlio ašių linijos; jeigu vienas arba keletas nevairuojamojo vežimėlio ašių yra su keliamuoju ašies įtaisu (žr. 2.14 punktą), tuomet atsižvelgiama į bazę su pakelta (-omis)/nuleista (-omis) ašimi (-imis), kuri yra didesnė. Jeigu abejojama, patvirtinančioji institucija gali prašyti, kad būtų atliktas patikrinimas pagal 7.6.1 punktą. ▼M2 7.6.2. Papildomi reikalavimai N kategorijos transporto priemonėms Kai transporto priemonė stovi ir jos valdomieji ratai taip nukreipti, kad jei transporto priemonė pajudėtų, jos tolimiausias priekinis taškas apibrėžtų 12,50 m spindulio apskritimą, šalia transporto priemonės esančią vertikalią projekcijos liestinę, kuri išeina iš apskritimo, galima nustatyti pažymėjus liniją ant žemės. Kai transporto priemonė juda į priekį į bet kurią pusę 12,50 m spindulio apskritimu, jokia jos dalis negali išsikišti už vertikalios projekcijos daugiau nei 0,80 m (žr. B brėžinį). Kalbant apie transporto priemones su ašies pakeliamuoju įrenginiu, šis reikalavimas taip pat taikomas esant pakeltai (-oms) ašiai (-ims) (kaip apibrėžta 2 skirsnio 14 straipsnyje). N kategorijos transporto priemonėms su pakeltomis įtraukiamomis ašimis arba neapkrautomis kraunamomis ašimis vietoj 0,80 m taikoma 1,00 m. 7.6.3. Papildomi reikalavimai M 2 arba M 3 kategorijų transporto priemonėms Kai transporto priemonė nejuda, šalia transporto priemonės esanti vertikali projekcijos liestinė, kuri išeina iš apskritimo, nustatoma ant žemės pažymint liniją. Kai tikrinama lankstinė transporto priemonė, dvi standžiosios dalys išrikiuojamos palei projekciją. Kai transporto priemonė juda nuo tiesios linijos priėjimo į apskritąjį plotą, nurodytą 7 skirsnio 6 straipsnio 1 dalyje, nei viena jos dalis negali išsikišti už vertikalios projekcijos daugiau nei 0,60 m (žr. C ir D brėžinius). ▼B A brėžinys B brėžinys ▼M2 C brėžinys R = 12,5 m r = 5,3 m U = daugiausia 0,6 ▼M2 C brėžinys R = 12,5 m r = 5,3 m U = daugiausia 0,6 ▼M2 7.6.4. Gamintojo prašymu atitikimas reikalavimams, nurodytiems nuo 7 skirsnio 6 straipsnio 1 dalies iki 7 skirsnio 6 straipsnio 3 dalies, taip pat gali būti tvirtinamas atliekant atitinkamus ekvivalento skaičiavimus arba geometrinę demonstraciją. Jeigu gamintojo prašymu N kategorijos transporto priemonės be valdomų galinių ašių tvirtinamos remiantis jų geometrinėmis ypatybėmis: laikoma, kad transporto priemonė atitinka pirmiau minėtos 7 skirsnio 6 straipsnio 2 dalies reikalavimus, jeigu jos galinė iškyša neviršija 60 % transporto priemonės važiuoklės bazės. ▼M2 7.6.5. Kai transporto priemonė nėra visiškai sukomplektuota, gamintojas turi nurodyti maksimalius leistinius matmenis ir turi būti patikrinta, ar tie transporto priemonės metmenys atitinka reikalavimus, nurodytus nuo 7 skirsnio 6 straipsnio 1 dalies iki 7 skirsnio 6 straipsnio 3 dalies. ▼B 7.7. Papildomi M2 ir M3 kategorijų motorinių transporto priemonių reikalavimai Didžiausia techniškai leistina velkamoji masė turi nebūti didesnė kaip 3500 kg. 7.8. Didžiausia techniškai leistina masė motorinės transporto priemonės sukabinimo taške ir sukabintuvų montavimo nurodymai ▼M2 7.8.1. Didžiausia techniškai leistina masė, tenkanti sujungimui transporto priemonės, kuri pritaikyta traukti priekabą su centrine ašimi ir kurios didžiausia techniškai leistina traukiamoji masė viršija 3,5 tonos, turi prilygti bent 10 % jos didžiausios techniškai leistinos traukiamosios masės arba 1 000 kg, taikoma mažesnė masė. 7.8.2. Didžiausia techniškai leistina masė, tenkanti sujungimui transporto priemonės, kuri pritaikyta traukti priekabą su centrine ašimi ir kurios didžiausia techniškai leistina traukiamoji masė neviršija 3,5 tonos, turi prilygti bent 4 % jos didžiausios techniškai leistinos traukiamosios masės arba 25 kg, taikoma didesnė masė. ▼B 7.8.3. Motorinės transporto priemonės, kurios didžiausia techniškai leistina pakrautos transporto priemonės masė nėra didesnė kaip 3,5 tonos, gamintojas transporto priemonės savininkui skirtame vadove turi nurodyti reikalavimus, pagal kuriuos sukabintuvas pritvirtinamas prie motorinės transporto priemonės. Jeigu reikia nurodyti sukabintuvo pritvirtinimo reikalavimus, į juos įtraukiama motorinės transporto priemonės didžiausia techniškai leistina masė sukabinimo taške, didžiausia leistina sukabintuvo masė, sukabintuvo montavimo prie motorinės transporto priemonės taškai ir didžiausia leistina sukabintuvo iškyša. 7.9. Galėjimas pradėti važiuoti į įkalnę Motorinės transporto priemonės, velkančios priekabą ir pakrautos taip, kad jų masė būtų lygi didžiausiai techniškai leistina junginio masei, penkis kartus per penkias minutes turi būti pajėgios pradėti važiuoti į įkalnę, kurios nuolydis ne mažesnis kaip 12 % ▼M2 7.10. Variklio galingumo ir didžiausios masės santykis Transporto priemonių variklio galingumas turi būti mažiausiai 5 kW/t didžiausios techniškai leistinos kombinacijos krūvio masės. Nevikšrinio traktoriaus variklio galingumas turi būti mažiausiai 2,2 kW/t. Variklio galingumas matuojamas Tarybos Direktyvos 80/1269/EEB nuostatose nustatyta tvarka ( 11 ). ▼B 7.11. Reikalavimai, susiję su transporto priemonės varančiosios (-iųjų) ašies (-ių) tam tikrų nepneumatinių ir pneumatinių pakabos sistemų lygiavertiškumu 7.11.1. Techninės priežiūros centras gamintojo prašymu turi patikrinti varančiosios (-iųjų) ašies (-ių) nepneumatinės ir pneumatinės pakabos lygiavertiškumą. Kad nepneumatinė pakaba būtų pripažinta lygiaverte pneumatinei pakabai, nepneumatinė pakaba turi atitikti šiuos reikalavimus: 7.11.1.1. Laisvaisiais pereinamaisiais žemojo dažnio vertikaliais virpesiais lingių laikomai masei svyruojant virš varančiosios ašies arba ašių grupės, išmatuotas dažnis ir virpesių slopinimas pakaba, kuri yra apkrauta didžiausia apkrova, turi atitikti 7.11.1.2–7.11.1.5 punktuose apibrėžtas ribas. 7.11.1.2. Prie kiekvienos ašies turi būti sumontuoti hidrauliniai amortizatoriai. Prie ašių grupių amortizatoriai turi būti sumontuoti taip, kad iki minimumo būtų sumažintas ašių grupių svyravimas. 7.11.1.3. Vidutinis normalios būklės pakabos su sumontuotais veikiančiais hidrauliniais amortizatoriais slopinimo koeficientas Dm turi būti didesnis už 20 % kritinio slopinimo. 7.11.1.4. Pakabos be visų hidraulinių amortizatorių arba su sugedusiais amortizatoriais slopinimo koeficientas Dt turi būti ne didesnis kaip 50 % Dm. 7.11.1.5. Lingių laikomos masės laisvaisiais pereinamaisiais vertikaliais virpesiais svyravimas virš varančiosios ašies arba ašių grupės turi būti ne didesnis kaip 2,0 Hz. 7.11.1.6. Pakabos svyravimų dažnis ir slopinimas apibrėžti 7.11.2 punkte. Bandymo tvarka matuojant dažnį ir slopinimą nustatyta 7.11.3 punkte. 7.11.2. Dažnio ir slopinimo apibrėžimas Šiame apibrėžime nagrinėjama lingių virš varančiosios ašies arba ašių grupės laikoma masė M (kg). Ašies arba ašių grupės bendras vertikalus standumas tarp kelio paviršiaus ir lingių laikomos masės yra K niutonmetrų (Nm), o bendras slopinimo koeficientas yra C niutonsekundžių į metrą (N.s/m). Vertikalusis lingių laikomos masės poslinkis yra Z. Lingių laikomos masės laisvojo svyravimo lygtis: Lingių laikomos masės svyravimų dažnis F (Hz): Slopinimas yra kritinis, kai C = Co. čia Slopinimo koeficientas – kritinio slopinimo dalis – yra C/Co. Lingių laikomai masei svyruojant laisvais pereinamaisiais virpesiais vertikalūs šios masės judesiai nubrėžia sinusoidinę kreivę (2 brėžinys). Dažnį galima įvertinti išmatavus tokio svyravimų ciklų laiką, kokį šių ciklų skaičių galima stebėti. Slopinimą galima įvertinti viena kryptimi išmatavus svyravimų nuoseklių viršūnių aukštį. Kai pirmo ir antro svyravimų ciklų viršūnės amplitudė yra A 1 ir A2, tuomet slopinimo koeficientas D yra „ln“ – tai natūralusis amplitudės santykio logaritmas. 7.11.3. Patikrinimo atlikimo tvarka Kad atliekamu bandymu būtų nustatytas pakabos, kuriai išmontuoti hidrauliniai amortizatoriai, slopinimo koeficientas Dm, slopinimo koeficientas Dt ir dažnis F, pakrauta transporto priemonė: a) mažu greičiu (5 km/h ± 1 km/h) važiuoja per 80 mm pakopą, kurios forma nurodyta 1 brėžinyje. Pereinamieji virpesiai, kurių dažnį ir slopinimą reikia ištirti, atsiranda varančiosios ašies ratams nuvažiavus nuo pakopos; arba b) transporto priemonė už važiuoklės traukiama į apačią taip, kad varančiosios ašies apkrova 1,5 karto būtų didesnė už statinę ašies apkrovos vertę. Į apačią patraukta ir taip laikoma transporto priemonė staigiai paleidžiama ir tada ištiriami atsiradę svyravimai; arba c) transporto priemonė už važiuoklės į viršų pastumiama taip, kad lingių laikoma masė virš varančiosios ašies pakeliama per 80 mm. Laikoma transporto priemonė staigiai paleidžiama ir tada ištiriami atsiradę svyravimai; arba d) su transporto priemone atliekami kiti bandymai, jeigu, patenkindamas techninės priežiūros centro reikalavimus, gamintojas įrodo, kad jie yra lygiaverčiai. Transporto priemonėje tarp varančiosios ašies ir važiuoklės, tiesiai virš varančiosios ašies, turi būti sumontuotas vertikalaus poslinkio matuojamasis keitiklis. Kad būtų nustatytas svyravimas, pagal pėdsaką galima išmatuoti laiko tarpą tarp pirmo ir antro suspaudimo viršūnių. Sudvejintų varančiųjų ašių grupių vertikalaus poslinkio matuojamasis keitiklis turi būti sumontuotas tarp kiekvienos varančiosios ašies ir važiuoklės, tiesiai virš ašies. Padangos turi būti pripūstos taip, kad jų slėgis atitiktų gamintojo rekomenduotą išbandomos transporto priemonės masę. Tikrinant pakabų lygiavertiškumą transporto priemonė pakraunama taip, kad ašiai arba ašių grupei tektų didžiausia techniškai leistina masė, ir patvirtintas lygiavertiškumas taikomas visoms mažesnėms masėms. 1 brėžinys Pakopa pakabos patikrinimui atlikti 2 brėžinys Slopinamojo pereinamojo vyksmo charakteristika